จัดทัพ 19 หุ้นดาวรุ่งปันผลแรง-กำไรโตกลุ่มอิงราคาสินค้าโภคภัณฑ์ดันดัชนีฟื้น
โบรกฯแนะลงทุน 19 หุ้นดาวรุ่ง เน้นปันผลสูงกว่า 4%, กำไรไตรมาส 4/16 เติบโตแกร่ง กลุ่มอิงราคาสินค้าโภคภัณฑ์หนุนตลาดสัปดาห์นี้ฟื้นตัวต่อเนื่อง
6 ก.พ. 2560

บล.โนมูระ พัฒนสิน ระบุในบทวิเคราะห์ (6 ก.พ.) แนะนำกลยุทธ์การลงทุนสัปดาห์นี้ คงน้ำหนักหุ้น 60% คาดกลุ่มอิงราคาสินค้าโภคภัณฑ์ หนุนตลาดฟื้นต่อเนื่อง แนะนำ IVL, IRPC, PTTGC, BRR, KSL, PTT เด่น ผสานหุ้นที่คาดกําไรไตรมาส 4/16 เติบโตแกร่ง (BLAND, WHA, AMATA, BJC, SMT, ERW, MTLS) และหุ้นที่คาดอัตราปันผลสูงกว่า 4% (KKP, SC, KTB, NYT, AP, TISCO) เป็นกลุ่มที่น่าทยอยซื้อสะสม
 
หุ้นเด่นสัปดาห์นี้
1) IVL (ราคาเป้าหมาย 40.00 บาท) : คาดกลุ่ม Petro เด่นรับแนวโน้มเศรษฐกิจโลกฟื้น + PTA ขาขึ้น
2) IRPC (ราคาเป้าหมาย 6.00 บาท) : คาดกําไรไตรมาส 4/16 ฟื้นจากไตรมาสก่อน และไตรมาสเดียวกันในปีก่อน โครงการ UHV ผลักดันกําไรปี 2017 โดดเด่นเด่น
3) BWG (ราคาเป้าหมาย 2.86 บาท) : เก็ง COD โรงไฟฟ้าขยะอุตสาหกรรม 8MW ในไตรมาส 1/17 หนุนกําไรแกร่ง